Laniakea
Laniakea ("paraíso eilimitado" i "hourizonte celhestre eimenso" an habaiano) ye l superaglomerado de galáxias que angloba l superaglomerado de la Birgen de la que faç parte l Carril de Santiago i, portanto, l Sistema Solar i an particular la Tierra.

L sou çcubrimiento por un eiquipe anternacional de astrónomos cumpuosto por R. Brent Tully, de la Ouniversidade de Habai an Mānoa, por Hélène Courtois, de la Ounibersidade de Lion I, por Yehuda Hoffman, de l la Ounibersidade Heibraica de Jarusalen, i por Daniel Pomarède, de l Commissariado de einergie atómica i de einergies alternatibas, resultante dua nuoba maneira de definir ls superaglomerados segundo las belocidades radiales de las galáxias, fui anunciada an setembre de 2014.

Definiçon
Laniakea puode ser definido, na purmeira aprossimaçon, cumo un cunjunto de trés superaglomerados que cumbergen a ua belocidade de 6,30×105 m·s-1 pa l Grande Atrator. Ye un de ls seis milhones de superaglomerados qu'eisisten ne l'ouniberso ouserbable. Laniakea ten un tamanho aprossimado de 160 Mpc (ó 520 milhones d'anhos-luç), l que repersenta quaije un 4% de l diámetro de l'ouniberso ouserbable.

Cumposiçon
Laniakea cuntén ls superaglomerados seguintes:

Superaglomerado de Birge, que cuntén l Carril de Santiago i antoce la Tierra;
Superaglomerado Heidra-Centauro adonde queda l Grande Atrator;
Superaglomerado Pavo-Indus

Crítica
Segundo Gayoung Chon, de l Anstituto Max-Planck de Física Straterrestre, Laniakea nun serie un superaglomerado. Eilha cunsidra, efetibamente, que la cundiçon de superaglomerado deberie se reserbar a las struturas antes de çmoronáren  nun oubjeto simples, l que, stima eilha, ne l será l causo de Laniakea.

Refréncias i notas

Astronomie
Cosmologie